als_Latn dik_Latn sag_Latn
Sulmi ndaj mashkullit me ngjyrë, tifozi i Chelsea drejtor i organizatës për të drejtat e njeriut
Pesëdhjetë vjeçari drejtor i organizatës për të drejtat e njeriut "The World Human Rights Forum", ka mohuar brohoritjen raciste dhe deklaroi se dëshiron t'i sqarojë policisë kontekstin e incidentit.
LONDËR (AA) - Drejtori i organizatës ndërkombëtare për të drejtat e njeriut, Richard Barklie pranoi se ka marrë pjesë në incidentin në një metro të Parisit kur e ndaloi një mashkull me ngjyrë të hyjë në tren duke brohoritur slogane raciste, transmeton Anadolu Agency (AA).
Pesëdhjetë vjeçari drejtor i organizatës për të drejtat e njeriut "The World Human Rights Forum", ka mohuar brohoritjen raciste dhe deklaroi se dëshiron t'i sqarojë policisë kontekstin e incidentit. Ai pranoi se kishte marrë pjesë në incidentit kur Soulemayn S. i është ndaluar hyrja në tren.
Pronari i biletës sezonale të Chelsea-s nga Irlanda Veriore është një nga tre meshkuj të cilët shfaqën në fotografinë e publikuar nga Scotland Yard në kuadër të procesit hetimor kundër grupit të tifozëve të cilët janë filmuar se si e shlyejnë mashkullin nga treni duke kënduar këngët raciste.
Barklie është anëtarë i bordit udhëheqës të kësaj organizate së bashku me kolegët nga Nigeria, Bangladeshi, Belgjika, India, Kanadaja dhe Gjermania. Në uebfaqen e organizatës shkruan se janë të përkushtuar për të drejtat e njeriut, vlerat dhe të mirën e përbashkët.
Avokatët e tij kanë përcjellë "keqardhjet e sinqerta" për traumën dhe stresin që Soulemayne përjetoi. "E kemi kontaktuar policinë londineze dhe i kemi njoftuar se klienti jonë është i gatshëm të bashkëpunojë në hetime. Ai me padurim pret të shprehë tmerrimin e tij ndaj racizmit dhe veprimeve në lidhje me këtë. Si dikush që prej vitesh punonte me komunitetet e prekura në Afrikë dhe Indi, si dhe CV-ja e tij do të provojë se ai nuk është racist", kanë deklaruar avokatët.
Ata në vazhdim thanë se Barklie është pronar i biletës sezonale dhe tashme 20 vite udhëton në ndeshjet e Chelsea-t pa bërë asnjë incident të vetëm, se në ndeshjen me PSG kishte shkuar vetëm dhe nuk ka të bëjë me personat të cilët shihen në videon.
"Ai nuk morri pjesë në brohoritjen raciste dhe dënon sjellje të tilla. Pranon se ishte i përfshirë në incidentin kur mashkulli Soulemayne ishte ndalur nga hyrja në tren", thuhet në deklaratën e avokatëve.
Asnjë person i përfshirë në këtë incident akoma nuk është arrestuar, sepse policia britanike nuk mund të arrestojë personat për shkak të ngjarjeve jashtë vendit. Nëse dënohen në Francë, tifozët mund të përballen me dënimin deri me tre vjet burgim dhe gjobë prej 45 mijë euro.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn